Ingolstadt

Ingolstadt város Németországban, Bajorországban. Lakosainak száma 142 308 fő (2023. december 31.). Fekvése A Duna völgyében, a Duna partján fekvő 133,37 km² területű város Bajorország negyedik legnagyobb városa München, Nürnberg és Augsburg után. A város határa mintegy 70 kilométer hosszú. Ingolstadt határától nem messze, 14 kilométerre helyezkedik el Bajorország földrajzi centruma, Kipfenberg. Az óváros körülbelül a 374 méter van a tengerszint felett. A legmagasabb pontja a város Pettenhoffen nevű kerületén helyezkedik el, amely a tengerszint feletti 410.87 méteren helyezkedik el a Duna és a Schutter folyó találkozásánál. Legmélyebb pontja a tengerszint feletti 362 méteren helyezkedik el. Történelem Első említése Nagy Károly egyik 806. február 6-ról származó dokumentumából származik, melyben Ingoldes stat alakban jelenik meg a neve, jelentése: Ingold helye. 1250 körül városi rangra emelkedett. 1392 és 1447 között egy bajor részhercegség fővárosa volt. VII. Lajos bajor herceg építette a Új Kastélyt (németül Neues Schloss), mely a francia gótika stílusjegyeit képviseli. 1472-ben IX. Lajos bajor herceg alapította az Ingolstadti Egyetemet, mely a mai müncheni Lajos–Miksa Egyetem elődjeként van számon tartva. Az Ingolstadti Egyetem fontos védnöke volt a római katolikus egyháznak a reformáció ideje alatt, és olyan neves tudósok vezették, mint Johannes Eck. 1516-ban Ingolstadtban írta és adta ki IV. Vilmos bajor herceg a sörre vonatkozó tisztasági törvényt (németül Reinheitsgebot). Polgármesterek Közigazgatása A város 12 kerületre (Stadtbezirk) oszlik: Lakosság Gazdaság Itt van az Audi, az Airbus, a Media Markt és Saturn központja. Közlekedés Fontos vasúti csomópont, legfontosabb vasútállomása, az Ingolstadt Főpályaudvar (Ingolstadt Hauptbahnhof) 2006 májusa óta csatlakozott a nürnbergi állomáshoz a Nürnberg–München expressz keretein belül. Van egy másik állomása is, az Ingolstadt Észak vasútállomás (Ingolstadt Nord). A városban helyi járatú autóbuszok is közlekednek. Kultúra Színház Theater Ingolstadt – Ingolstadti színház Altstadttheater – Óvárosi színház Múzeumok Bayerisches Armeemuseum – Katonai múzeum Deutsches Medizinhistorisches Museum – Orvostudományi múzeum Heimatmuseum Niemes-Prachatiz – helyi múzeum Alf-Lechner–Museum Museum Mobile (Audi Forum) - Audi automobil-múzeum Museum für konkrete Kunst – Művészeti múzeum Städtische Galerie Harderbastei Heinrich-Stiefel–Schulmuseum Bayerisches Polizeimuseum – Bajor rendőrmúzeum Sport Labdarúgás A helyi labdarúgócsapat FC Ingolstadt 04 2024/25-ben a német harmadosztályban szerepelt. Jégkorong A többszörös német bajnok jégkorongcsapat stadionja, a Saturn Arena 11236 személyes. Testvértelepülések Kirkcaldy, Egyesült Királyság (Region Fife County) 1962 Carrara, Olaszország (1962) Grasse, Franciaország (1963) Muraszombat, Szlovénia (1979) Moszkvai Központi Kerület, Oroszország (1995) Manisa, Törökország (1998) Kragujevac, Szerbia (2003) Opole, Lengyelország (2005) Győr, Magyarország (2008) Érdekességek Ingolstadt megjelenik Mary Shelley Frankenstein című művében mint az a hely, ahol Victor Frankenstein tudós megteremti a szörnyet. Képek Jegyzetek További információk Hivatalos oldal (német) A város kulturális és archeológiai emlékei